Document ID: 32006D0257

KOMISJONI OTSUS,
9. veebruar 2006,
millega muudetakse otsust 96/335/EÜ, millega kehtestatakse kosmeetikavahendite koostisainete nimekiri ja ühine nomenklatuur
(EMPs kohaldatav tekst)
(2006/257/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. juuli 1976. aasta direktiivi 76/768/EMÜ liikmesriikides kosmeetikatoodete kohta vastuvõetud õigusaktide ühtlustamise kohta (1) eriti selle artikli 5a lõiget 3 ja artikli 7 lõiget 2,
pärast konsulteerimist kosmeetikatoodete ja tarbijatele mõeldud toiduks mittekasutatavate toodete teaduskomiteega
ning arvestades järgmist:
(1)
Otsuse 96/335/EÜ (2) lisas kehtestatud kosmeetikavahendite koostisainete nimekirja ja ühist nomenklatuuri tuleks ajakohastada vastavalt asjaomase tööstusharu poolt esitatud teabele.
(2)
Otsuse 96/335/EÜ lisa I jagu tuleks ajakohastada, et tagada teatavate olemasolevate kirjete ja uute kirjete teaduslik täpsus ja nõuetekohasus ning parandada botaanilisi kirjeid, määratlusi ja otstarbeklasse.
(3)
On osutunud vajalikuks põhjalikult läbi vaadata otsuse 96/335/EÜ lisas kehtestatud nomenklatuurireegleid, et muuta need selgemaks ja kohandada neid rahvusvahelise kosmeetikavahendite koostisainete nomenklatuuri (INCI) muudatustega.
(4)
Otsuse 96/335/EÜ lisas kehtestatud lühendite nimekirja tuleks kohandada, võttes arvesse kosmeetikavahendite koostisainete nimekirja kantud uusi koostisaineid.
(5)
Seepärast tuleks otsust 96/335/EÜ vastavalt muuta.
(6)
Käesoleva otsusega ettenähtud meetmed on kooskõlas alalise kosmeetikavahendite komitee arvamusega,
ON VASTU VÕTNUD JÄRGMISE OTSUSE:
Ainus artikkel
Otsuse 96/335/EÜ lisa muudetakse käesoleva otsuse lisa kohaselt.
Brüssel, 9. veebruar 2006

Labels: 1
19